**MALLI YHTEISTYÖSOPIMUKSEKSI VERKOSTOMAISELLE NUORTEN TYÖPAJALLE**

Malliin on koottu niitä asioita, jotka sopimuksissa olisi hyvä olla ja joiden lähtökohtana on nuorisolaissa (1285/2016) säädetty nuorten työpaja. Tekstit ovat ehdotuksia, jotka ovat sopimusosapuolten muokattavissa; myös asioiden järjestys on vapaavalintainen.

Sopimuksen valmisteluun kannattaa pyytää esim. kunnan tai kaupungin sopimusosaajan apua.

**VERKOSTOMAINEN NUORTEN TYÖPAJA**

**1. SOPIMUSOSAPUOLET**

Tilaaja *(Kaupunki/kunta)*

Tuottaja *(Vastuuorganisaation nimi)*

**2. SOPIMUKSEN KOHDE**

Tämä sopimus koskee nuorten työpajatoiminnan palveluita, joista säädetään nuorisolaissa (1285/2016, 13§). Asiakasryhmään kuuluvat alle 29-vuotiaat nuoret.

Nuorten työpajatoiminnan tehtävänä on valmennuksen avulla parantaa nuoren valmiuksia päästä koulutukseen, suorittaa koulutus loppuun ja päästä avoimille työmarkkinoille tai muuhun tarvitsemaansa palveluun. Työpajatoiminnan tarkoituksena on parantaa nuoren elämänhallintataitoja sekä edistää hänen kasvuaan, itsenäistymistään ja osallisuutta yhteiskuntaan. Nuori valmentautuu tekemällä työtä tai työtoimintaa omien edellytystensä mukaan.

*(Vastuuorganisaatio ja kaupunki/kunta)* noudattavat palvelua koskevia lakeja, säädöksiä ja ohjeita sekä tähän sopimukseen kirjattuja vaatimuksia. Voimassa olevia lakeja ovat esimerkiksi seuraavat:

 Nuorisolaki (1285/2016)

 Laki viranomaisten toiminnan julkisuudesta (621/1999)

 Laki yksityisistä sosiaalipalveluista (922/2011)

 Laki sosiaalihuollon asiakkaan asemasta ja oikeuksista (812/2000)

Sosiaalihuoltolaki (1301/2014)

Laki valtakunnallisista opinto- ja tutkintorekistereistä (884/2017)

Tietosuojalaki (1050/2018)

Kuntalaki (410/2015)

**3. VASTUUHENKILÖT**

Tilaajan vastuuhenkilönä toimii *(henkilön nimi tai asema sekä yhteystiedot)*

Tuottajan vastuuhenkilönä toimii *(henkilön nimi tai asema sekä yhteystiedot)*

**4. HENKILÖSTÖ**

*(Kunnan/kaupungin)* alueella nuorten työpajatoimintaa toteuttaa *(lukumäärä)* henkilötyövuotta valmentajia.

Nuorten työpajojen valmentajilla tulee olla riittävä koulutus ja kokemus nuorten kanssa tehtävästä työstä sekä nuorisotyöllistä osaamista. Edellä mainittujen ehtojen tulee täyttyä samanaikaisesti. Ennen töiden aloittamista on esitettävä rikosrekisteriote (Laki lasten kanssa työskentelevien rikostaustan selvittämisestä 504/2002).

*(Vastuuorganisaatio)* toimittaa *(kaupungin/kunnan)* nuorten työpajatoiminnan toimeenpanosta vastaavalle viranhaltijalle asiakirjat, joista selviää nuorten työpajavalmentajien pätevyys.

**5. TOIMINNAN/TEHTÄVIEN KUVAUSTA**

*(Tehtävien tarkempi kuvaus, esim. miten verkostomaisen nuorten työpajaorganisaation sisäistä yhteistyötä organisoidaan.)*

*(Vastuuorganisaatio)* sitoutuu tuottamaan (kaupunki/kunta) alueella valmennusta nuorille *(lukumäärä)* päivänä viikossa. (*Kuvaus yhteistyössä tuotetusta valmennuksesta.)*

**6. SOPIMUSKAUSI**

Tämä sopimus on määräaikainen ja se on voimassa *(pvm.-pvm.).* Sopijaosapuolet sitoutuvat aloittamaan neuvottelut seuraavan sopimuskauden ehdoista riittävän ajoissa, kuitenkin vähintään *(sovittu aika)* ennen voimassa olevan sopimuskauden päättymistä.

**7. SOPIMUKSEN PURKAMINEN**

Sopijapuolella on oikeus purkaa sopimus, jos vastapuoli on olennaisesti omalla toiminnallaan rikkonut sopimusvelvoitteita eikä sopimusrikkomukseen syyllistynyt sopijapuoli ole korjannut sopimusrikkomustaan toisen sopijapuolen kirjallisesti asettaman kohtuullisen, kuitenkin vähintään *(sovittu aika)* määräajan puitteissa.

**8. SOPIMUKSEN VALVONTA**

*(Kaupunki/kunta)* valvoo tämän sopimuksen täyttymistä kohdassa kaksi (2) mainitun mukaisesti. *(Palveluntuottajan nimi)* sitoutuu niihin tarkistus- ja valvontatoimenpiteisiin, joihin *(kaupunki/kunta)* on velvoitettu järjestämisvastuunsa perusteella, sekä toimittaa vaadittavat asiakirjat.

**9. TIETOJEN RAPORTOINTI**

*(Vastuuorganisaatio)* raportoi toiminnasta (*kaupungille/kunnalle)* (*säännöllisesti tai muu määräaika). (Vastuuorganisaatio)* vastaa vuosittain aluehallintoviraston valtakunnalliseen kyselyyn nuorten työpajatoiminnan tuloksista.

*(Käytössä tulee olla PAR-järjestelmä tai sen kanssa yhteensopiva seurantajärjestelmä. Järjestelmän käytöstä voi sopia tässä. Lisätietoja PAR-järjestelmän käytöstä saa Länsi- ja Sisä-Suomen aluehallintovirastosta: tuulikki.nieminen(at)avi.fi.)*

**10. VALTIONAVUSTUKSEN HAKEMINEN**

*(Vastuuorganisaatio)* huolehtii valtionapukelpoisuuden hakemisesta sekä tarvittavista muutosilmoituksista. *(Vastuuorganisaatio)* hakee vuosittain avustusta nuorten työpajatoimintaan aluehallintovirastosta. Valtionavustus maksetaan suoraan palveluntuottajan tilille. *(Vastuuorganisaatio)* toimittaa toiminnasta vuosittain tarvittavat raportit sekä tilaajalle että aluehallintovirastolle.

Toiminnan toteutumista tarkastellaan sopimusneuvottelujen yhteydessä ja muutoin tarvittaessa.

**11. NUORTEN OHJAUS- JA PALVELUVERKOSTO** (*mahdollinen, mutta ei välttämätön*)

*(Vastuuorganisaatio)* osallistuu/välittää tietoa/tai muu sovittava rooli paikallisessa nuorten ohjaus- ja palveluverkostossa, joka määritellään nuorisolaissa (9 §).

**12. KUSTANNUKSET**

*(Kaupunki/kunta)* sitoutuu maksamaan tässä sopimuksessa sovitusta nuorten työpajatoiminnasta *(vastuuorganisaatiolle)* seuraavasti.

* *(Maksun määrä ja maksatuksen aikataulu)*

**13. ARKISTOINTI, SALASSAPITOVELVOLLISUUS JA TIETOSUOJA**

*(Vastuuorganisaatio)* noudattaa asiakirjojen arkistoinnissa, säilyttämisessä ja hävittämisessä vastaavaa kunnallista toimintaa koskevia säännöksiä ja ohjeita.

*(Vastuuorganisaatio)* sitoutuu noudattamaan laeissa säädettyä salassapito- ja vaitiolovelvollisuutta nuorten työpajatoiminnan palvelujen tuottamisessa. Velvollisuus pysyy voimassa tämän sopimuksen päätyttyä.

Nuorten työpajatoimintaan liittyvästä henkilötietojen käsittelystä vastaa nuorisolain mukaisesti rekisterinpitäjänä *(kunta/kaupunki).*

Tilaaja sitoutuu pitämään salassa *(vastuuorganisaatio)* liike- ja ammattisalaisuudet.

**14. PALVELUNTUOTTAJAN VASTUU**

*(Vastuuorganisaatio)* vastaa ulkopuolisille kaikista toimintansa mahdollisesti aiheuttamista vahingoista ja huolehtii sen turvaamisesta tarpeenmukaisin irtaimisto ja vastuuvakuutuksin.

**15. ERIMIELISYYDET JA SOVELLETTAVA LAINSÄÄDÄNTÖ**

15.1. Sopimuspuolet pyrkivät ensisijaisesti keskinäisin neuvotteluin ratkaisemaan tämän sopimuksen soveltamiseen liittyvät asiat.

15.2. Tätä sopimusta koskevat erimielisyydet, joita ei sopimuspuolten keskinäisin neuvotteluin pystytä ratkaisemaan, ratkaistaan Suomen lain perusteella (sopijapuolen 1) kotipaikkakunnan käräjäoikeudessa.

Sopimusta koskevat erimielisyydet pyritään ratkaisemaan ensisijaisesti sopijaosapuolten välisin neuvotteluin. Sovittelemattomat ristiriitaisuudet ratkaistaan viimekädessä (esim.) *käräjäoikeudessa.*

**16. SOPIMUSASIAKIRJAT**

Tätä sopimusta on tehty kaksi samansisältöistä kappaletta, yksi kummallekin sopijapuolelle. Sopimusehdot on selvitetty ja sopimuksesta vallitsee yhteisymmärrys. Lisäksi sopimuksen kopio toimitetaan aluehallintovirastoon nuorten työpajatoiminnan hakemuksen liitteeksi.

**17. ALLEKIRJOITUKSET**

*(kaupungissa/kunnassa pvm.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HUOM! Sopimuksen allekirjoittavat ne henkilöt, joilla on organisaatiossaan nimenkirjoitusoikeus.